Document ID: /roh_data/filtered/fineweb-2-filterrobots_roh.jsonl.gz/12445

Ils americans han la sonda protestà cunter Donald Trump a chaschun da ses emprim anniversari sco president. En pli che 300 citad èn demonstrants sa participads als «Women's Marchs» – ils marschs da las dunnas. A New York ha la polizia annunzià 200'000 demonstrants. A Los Angeles èn perfin in mez milliun persunas sa participadas als protests.
Blers demonstrants han purtà in ornament da testa en la colur rosa – uschia numnads «Pussy hats» che duain far allusiun al messadi da Trump ch'el possia tschiffar a las dunnas tranter las chommas cura ch'el veglia.
Trump reagescha cun sarcassem
Trump ha reagì cun sarcassem sin ils protests: Sin Twitter ha el appellà a la glieud dad ir sin via per celebrar il nov success economic ed ils craps da miglia istorics ch'ins haja cuntansch?i en ils davos 12 mais.
Bun'aura en noss grondius pajais, in di perfetg per tut las dunnas per marschar.
RR novitads 09:00